**TĂCEREA MEA, TĂCEREA TA, TĂCEREA LOR...**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TĂCEREA MEA, TĂCEREA TA, TĂCEREA LOR...

Tăcerea mea, tăcerea ta, tăcerea lor,

Sunt un decor sordid, apăsător

Al unei piese scrise de străini.

O, Doamne, am rămas aşa puţini!

Privesc în jurul meu cum lumea tace

Deşi în gând înjură birjăreşte.

Slăbeşte naţia noastră, tot slăbeşte

Şi tace trist, şi tace şi tot face.

Şi face sluj la stele reunite,

Ne ard obrajii, ochii în orbite

Nu mai au lacrimi fără de ruşine.

„Să nu vorbiţi şi-o să vă fie bine!”

Dar nu mai vreau să tac, sunt prea bătrân

Să mai accept istorii inventate.

De ce să tac visând la libertate

Când doar minciuni avem drept caldarâm!

Tăcerea noastră şi vorbitul lor

Sunt un decor sordid, apăsător.

Vă rog, începeţi să vorbiţi odată!

Vorbiţi în limbă noastră minunată

Şi fiţi stăpâni pe vorbele rostite.

Tăcerile sunt clipe irosite!